**VELKOMMEN TIL BLÅVEISEN, HØSTEN 2013**

**Del 1.** Her er litt praktisk informasjon slik at barnehagedagene skal fungere best mulig for barna, dere foreldre og oss som jobber på Blåveisen.

**Del 2.**Tilslutt finner dere en pedagogisk plan, med oversikt over hva som skal skje på Blåveisen denne høsten.

**Del 1:**

BARNEGRUPPEN

I år består barnegruppen av 6 ”tordivler” (5-åringene),

7 ”sommerfugler” (4-åringene) og 6 ”gresshopper” (3-åringene).

Det er 9 ulike nasjoner representert på Blåveisen i år!

|  |  |  |
| --- | --- | --- |
| GRESSHOPPENE (f. 2010) | SOMMERFUGLENE (f.2009) | TORDIVLENE (f.2008) |
| Emil MartinEmil O.S.DanielAuroraNikiJulie | ArinaTheaChristalCasperBenjaminIsacAndor | AnneIngeborgLorinNicholasEmil D.B.Ulrik |

PERSONALET

Ellen Venstad Larsen er pedagogisk leder på avdelingen i 100 % stilling. Karin H. Sonerud er assistent i 90 % stilling og Ingeborg K. Lunde assistent i 100 % stilling.

Henriette Ellefsen jobber 10 % på blåveisen (for Karin annenhver tirsdag ) og Henriette Otterstad er lærling 100% på blåveisen.

DAGSRYTMEN

Vi har gjort noen små endringer på dagsrytmen fra i fjor:

**Ny dagsrytme**

07.30 barnehagen åpner

08.00. -08.30 Barna kan spise egen frokostmatpakke hvis de vil. Vi serverer melk/vann.

07.30-09.30 lek på avdelingen

9.30 aktivitet/tur/grupper/utelek begynner

12.00 Lunch (Vi lager mat på huset)

13.00- ca 13.30 hvilestund

13.15 Lek inne eller ute, ( evt.samling hvis vi ikke har hatt det tidligere)

15.00 ”Tre-mat” Vi serverer oppskåret frukt og vann.(Hvis dere ønsker at barnet skal spise mer enn frukt så kan dere ta med dette selv)

15.30 Lek inne eller ute

16.45 rydding av avdelingen

17.00 barnehagen stenger

**Ukerytme**

|  |  |  |  |  |
| --- | --- | --- | --- | --- |
| mandag | tirsdag | onsdag | torsdag | fredag |
| Frilek/språkgrupper | Turdag for blåveisen | Klubb og grupper/gymsal i gruppene | Møter for personalet(Utelek på formiddagen hele året!) | LekegrupperVarm mat |

Klubb og grupper

Her ser vi hele huset under ett, og deler barna inn i aldersdelte grupper en gang i uken. På denne måten får barna knyttet kontakter på tvers av avdelingene, og de får aktiviteter/opplegg spesielt tilpasset alderen. Gruppedagene er på onsdager, og vi starter opp 4. september.

*Gruppene vil ha faste voksne:*

|  |  |  |
| --- | --- | --- |
| GRESSHOPPENEKarinMartineHenriette (lærling) | SOMMERFUGLENEMalin (pedagog)Vigdis (fagarbeider)Ingeborg | TORDIVLENEEllen (pedagog)Helen (pedagog)Berit |

Egen plan for klubb og gruppene blir delt ut ved oppstart!

INFORMASJONSFORA

Dere foreldre har posthyller i barnas garderobe, og fremdeles kommer det en del informasjon på papir, så ta en sjekk der daglig. Ukeplanen vil bli lagt ut på hjemmesiden, og dere får en kopi av den tilsendt på e-post etter hvert. Daglig leder kan hjelpe dere med spørsmål angående hjemmesiden.

[www.marihonabarnehage.no](http://www.marihonabarnehage.no)

Mailadressen til avdelingen er: marihona-blaa@barnehage.no

Dere må gjerne sende oss mail, men det er ikke alltid vi kan lese eller kan svare umiddelbart. Viktig informasjon må dere derfor gi oss på telefon (hvis barnet for eksempel ikke kommer i barnehagen).

Vi tar mye bilder av barna i ulike hverdagssituasjoner, og disse kan dere se på hjemmesiden til Blåveisen.

Av og til deler vi også ut ”bladlusa”, et lite informasjonsbrev fra barnehagen.

Husk at dere også har et ansvar for å tilegne dere den informasjonen som kommer fra barnehagen*.*

Hvis dere kommer senere enn klokka 9.30 eller blir hjemme, vil vi alltid ha beskjed om dette.

FORELDRESAMTALER/MØTER

Dere får tilbud om en foreldresamtale i november. Utover det avtaler vi foreldresamtaler etter behov. Ellers vektlegger vi den ”uformelle” kontakten vi har i garderoben hver dag. Ikke vent til foreldresamtalene hvis dere lurer på noe, snakk med oss.

Det blir et foreldremøte i høsthalvåret, eget tordiveforeldremøte i januar og generalforsamling til våren!

KLÆR/SKO

Det er viktig at det til enhver tid ligger minst ett sett skiftetøy i kurven. Pass på å oppdatere skiftetøyet etter sesongen slik at vi har strømpebukser om vinteren og shorts om sommeren.

Garderoben er dere foreldres ansvar, så pass på å ta en liten rydd der hver dag. Husk å sette alle sko og støvler opp på hylla!!!!

Tøy som henger ute ved hentetid må dere ta med hjem til vask og tørk. Merket tøy kommer som regel på plass, umerket tøy blir hengt på snor i garderoben. Husk også å merke sko og støvler. Det er fint om barna kan ha gymsokker til bruk i gymsalen.

HYGIENE

Vi prøver å ha en høy standard på hygienen i barnehagen, og personalet har en egen handlingsplan for hygienetiltak. Dette en arena hvor mange barn samles, og det er ikke til å unngå at det av og til forekommer for eksempel lus. Det er derfor viktig at dere foreldre følger godt opp hjemme, for eksempel ved å gre barna jevnlig med lusekam, holde negler korte og rene og flette langt hår. Så følger vi opp i barnehagen med gode rutiner for håndvask!

Husk at barna skal ha egne puter til hvilestunden.

BURSDAGER

I Marihøna barnehage er det tradisjon at bursdagsbarnet har med litt ”å bite i” til de andre barna på avdelingen sin (19). Det kan være ispinner, kake, kjeks eller annet. Dere velger dette selv☺

Når det gjelder private bursdagselskap er det fint om dere inviterer ”naturlige” grupper, - for eksempel alle jentene, tordivelguttene, gresshoppene - og så videre. Forholdene er små her, og det er veldig sårt å være den som blir utelatt. Det snakkes mye om bursdager i barnehagen, men barna aksepterer lett de ulike ”grupperingene”. Bursdagsinvitasjoner deles ut utenom barnehagen.

FORELDREENGASJEMENT

I Marihøna barnehage er det mange engasjerte foreldre, og det er flott☺. I tillegg til dugnadstimer er det tradisjon for å hjelpe til og møte opp på de ulike arrangementene som kommer utover året. Den første blir høstsuppa 24.oktober.



**![C:\Users\Blåveisen\AppData\Local\Microsoft\Windows\Temporary Internet Files\Content.IE5\GOWLPJ5Z\MC900237800[1].wmf]()Del 2, pedagogisk plan for høsten 2013**

I år skal vi ha et felles tema vi jobber med for hele barnehagen:

Dette temaet vi bli synlig gjennom hele barnehageåret, på alle avdelingene og i alle gruppene på ulike måter. Sirkus vil være ”paraplyen” og under den vil alle fagområdene komme tydelig fram.

Marihøna barnehage har 20 års jubileum i 2014, og hovedtanken er at vi skal få til en jubileumsforestiling neste sommer med sirkus som tema. Dette kommer vi til å jobbe mye med til våren, og da vil dere få mer informasjon om dette. Husk også at ”sirkus” blir tema for karnevalet i februar, så da er det bare å begynne å tenke kostyme☺

På oversikten siste side vil dere se konkret hva vi skal gjøre av ”sirkus” på Blåveisen denne høsten!

Samtidig fortsetter vi med Bærum kommunes satsning på språk. Vi vil blant annet ha egne språkgrupper for de som trenger litt ekstra trening. Det blir også mer begrepstrening for hele gruppa, blant annet i lekgruppene. Hele personalgruppen skal kurses ekstra på dette fagområdet i høst gjennom språksenteret. Blåveispersonalet har allerede hatt besøk av språksenteret på et avdelingsmøte.

LEKEGRUPPER:

Vi har gode erfaringer med å dele barna i lekegrupper, og kommer til å bruke disse flere ganger i uka. Gruppene skal brukes til lek, begrepstrening, baking, tema, samtale eller høytlesning.

|  |  |  |
| --- | --- | --- |
| SIRKUS BLÅ | SIRKUS GRØNN  | SIRKUS RØD |
| LorinTheaNicholasCasperEmil MartinJulie | AnneArinaUlrikBenjaminAuroraEmil D. B. | IngeborgChristal AndorIsacEmil O.S.NikiDaniel |

SPRÅKGRUPPER:

Dette er et samarbeid mellom Blåveisen og Hvitveisen. Det blir to grupper på fem barn, en med generell norskopplæring og en med språk/uttale trening. Malin og Ellen har ansvar for disse gruppene og vurderer løpende hvem som skal være med.

”SAMLINGSSTUND”

Vi prøver å ha en liten samlingsstund hver dag. Barna sitter i ring på puter, og de må rekke opp hånden hvis de skal si noe. De skal lære å lytte til andre og kunne ta ordet selv. I samlingsstunden har vi noen faste rammer. Vi har en kalender der vi øver rekkefølge på dagene, månedene og årstidene. Vi snakker også om hva slags vær det er ute. Målet med samlingsstunden er at det skal være en felles opplevelse og hyggestund for alle. Derfor blir det mye sang, musikk og eventyr.

Av og til kan vi ta opp episoder eller ting som har skjedd i samlingsstunden.

TUR

Hver tirsdag blir det turdag på Blåveisen. Da skal sekken være ferdig pakket med matpakke,drikkeflaske og sitteunderlag. Sekken skal henges på knaggen i den innerste garderoben. Vi har et fast sted i Tanumskogen som vi benytter året rundt, bortsett fra når det er veldig mye snø..da klarer vi ikke å gå dit. Vi har ofte oppgaver på turen..for eksempel henge opp fuglekasse, lete etter småkryp, lage mat på bål osv. Hvis det er veldig mye snø, eller veldig glatt ute, kan det være farlig å gå langs småveiene med så mange barn. Husk at vi har et stort ansvar. Da benytter vi den flotte grillhytta vår i stedet, så tursekken skal med uansett hver tirsdag. Vi gir beskjed på ukeplanen hvis barna skal ha med bålmat, ellers er det alltid vanlig matpakke.

Oversikt over høsten 2013 på Blåveisen:

|  |  |  |
| --- | --- | --- |
| måned | aktivitet | Viktige datoer |
| august | * Tilvenning, etablering av barnegruppa
* Høste epler, lage eplekake
 |  |
| september | * etablere lekegrupper
* ”grep om begreper”: Sirkus
* Lage språkpose for sirkus
* Bøker/musikk relatert til sirkus
* Tur hver tirsdag
* Klubb og grupper
 | 13. plandag18. Foreldremøte |
| oktober | * Ulike nasjoner på Blåveisen
* Lage skoeskesirkus
* Klubb og grupper
* Tur hver tirsdag
* Besøk av fjorårets tordivler
 | 22.Fotografering24. Høstsuppe |
| november | * Lage skoeskesirkus
* Male klovnemaleri til julemessen
* Klubb og grupper
* Tur hver tirsdag
* Foreldresamtaler
 | 1. plandag23. julemesse |
| desember | * Felles juletur (mulig Bogstad gård)
* Juleverksted
* Barnas julebord
* Grøtfest
* Adventsamling hver dag
 | 13. Lucia (om morgenen) |

Fint om dere kan begynne å spare på skoesker..vi trenger 20 stk ☺

Neste plandag er 2. januar 2014.

![C:\Users\Blåveisen\AppData\Local\Microsoft\Windows\Temporary Internet Files\Content.IE5\GOWLPJ5Z\MM900336704[1].gif]()